**Obrazac za sudjelovanje u postupku savjetovanja s javnošću**

|  |
| --- |
| **OBRAZAC**sudjelovanja u postupku savjetovanju s javnošću o nacrtu **ODLUKE****O KOMUNALNIM DJELATNOSTIMA NA PODRUČJU OPĆINE DUBRAVA** |
| Naziv akta / dokumenta za koji se provodi savjetovanje: **ODLUKA****O KOMUNALNIM DJELATNOSTIMA NA PODRUČJU OPĆINE DUBRAVA** |
| **Nositelj izrade akta/dokumenta:** Jedinstveni upravni odjel Općine Dubrava  |
| **Početak savjetovanja: 11.07.2022. godine** | **Završetak savjetovanja: 09.08.2022. godine**  |
| Podnositelj prijedloga i mišljenja (ime i prezime fizičke osobe odnosno naziv pravne osobe za koju se podnosi prijedlog i mišljenje)  |  |
| Interes, odnosno kategorija i brojnost korisnika koje predstavlja (građani, udruge, udruge u području zaštite okoliša, poduzetnici, itd.)  |  |
| Ime i prezime osobe (ili osoba) koja je sastavljala primjedbe ili osobe ovlaštene za zastupanje pravne osobe (kada se radi o pravnoj osobi kao podnositelju prijedloga i mišljenja) |  |
| Načelni prijedlozi i mišljenje na nacrt akta ili dokumenta |  |
| Primjedbe na pojedine članke ili dijelove nacrta akta ili dokumenta (prijedlog i mišljenje) |  |
|  |
|  |
|  |
|  |
| Datum dostavljanja prijedloga i mišljenja |  |
| Popunjeni obrazac s prilogom potrebno je dostaviti zaključno do 09.08.2022. godine na adresu elektronske pošte: julija.juric@opcina-dubrava.hr ili na adresu Općina Dubrava, Braće Radić 2, 10342 Dubrava. Kontakt osoba: Službenik za informiranje, Ivana Bačinski, tel. 01/2726-444, e-mail, ivana.bacinski@opcina-dubrava.hrPo završetku savjetovanja, svi pristigli doprinosi bit će razmotreni te ili prihvaćeni ili neprihvaćeni, odnosno primljeni na znanje uz obrazloženja koja su sastavni dio Izvješća o savjetovanju s javnošću. Izvješće će biti objavljeno 10.08.2022. godine na internetskoj stranici www.općina-dubrava.hr. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca. |

**Anonimni, uvredljivi ili irelevantni komentari neće se objaviti.**

Sukladno Zakonu o zaštiti osobnih podataka („Narodne novine“, broj 103/03., 118/06., 41/08., 130/11. i 106/12.-pročišćeni tekst) osobni podaci neće se koristiti u druge svrhe, osim u povijesne, statističke ili znanstvene svrhe, uz uvjet poduzimanja odgovarajućih zaštitnih mjera.

 Na temelju članka 21. i 33. Zakona o komunalnom gospodarstvu („Narodne novine“ broj 68/18, 110/18 i 32/20), članka 29. Statuta Općine Dubrava („Glasnik Zagrebačke županije“ broj: 11/21) i članka 63. Poslovnika Općinskog vijeća Općine Dubrava („Glasnik Zagrebačke županije“ broj: 20/09, 9/13 i 11/21) Općinsko vijeće Općine Dubrava na \_\_\_\_ sjednici održanoj \_\_\_\_\_\_\_\_\_ 2022. godine, donijelo je

**ODLUKU**

**O KOMUNALNIM DJELATNOSTIMA NA PODRUČJU OPĆINE DUBRAVA**

I. OPĆE ODREDBE

Članak 1.

 Ovom Odlukom određuju se komunalne djelatnosti, uvjeti i način njihovog obavljanja te druga pitanja od značaja za obavljanje komunalne djelatnosti i poslova na području Općine Dubrava.

II. KOMUNALNE DJELATNOSTI

Članak 2.

 Na području Općine Dubrava obavljaju se sljedeće komunalne djelatnosti kojima se osigurava održavanje komunalne infrastrukture i uslužne komunalne djelatnosti:

1. održavanje nerazvrstanih cesta
2. održavanje javnih zelenih površina
3. održavanje građevine javne odvodnje oborinskih voda
4. održavanje javnih površina kojima nije dopušten promet motornim vozilima
5. održavanje građevina, uređaja i predmeta javne namjene
6. održavanje groblja i usluge ukopa
7. održavanje čistoće javnih površina
8. održavanje javne rasvjete
9. deratizacija
10. dezinsekcija
11. zbrinjavanje životinja
12. dekoracija i iluminacija
13. obavljanje dimnjačarskih poslova.

III. NAČIN OBAVLJANJA KOMUNALNIH DJELATNOSTI

Članak 3.

 Na području Općine Dubrava komunalne djelatnosti obavljaju:

1. DOMBRA 1094 d.o.o.- komunalno poduzeće u vlasništvu Općine Dubrava
2. pravna i fizička osoba na temelju ugovora o koncesiji
3. pravna i fizička osoba na temelju ugovora o obavljanju komunalnih djelatnosti.

Članak 4.

 DOMBRA 1094 d.o.o. obavlja sljedeće komunalne djelatnosti:

1. održavanje javnih zelenih površina
2. održavanje javnih površina na kojima nije dopušten promet motornim vozilima
3. održavanje građevina, uređaja i predmeta javne namjene
4. održavanje groblja
5. održavanje čistoće javnih površina
6. usluga ukopa.

Članak 5.

 Komunalna djelatnost održavanja javnih zelenih površina (parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.) podrazumijevaju košnju, obrezivanje i sakupljanje biološkog otpada s javnih zelenih površina, obnovu, održavanje i njegu drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarnu zaštitu bilja i biljnog materijala za potrebe održavanja i druge poslove potrebne za održavanje tih površina na području Općine Dubrava.

 Komunalna djelatnost održavanja javnih površina na kojima nije dopušten promet motornih vozila (trgovi, pločnici, javni prolazi, šetališta, biciklističke i pješačke staze, mostovi, ako nisu dio nerazvrstane ili druge ceste) podrazumijeva održavanje i popravke tih površina kojima se osigurava njihova funkcionalna ispravnost.

 Komunalna djelatnost održavanja groblja podrazumijeva održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja. Groblja su ograđeni prostori zemljišta na kojem se nalaze grobna mjesta, prostori i zgrade za obavljanje ispraćaja i pokopa umrlih (građevine mrtvačnica, dvorane za izlaganje na odru, prostorije za ispraćaj umrlih s potrebnom opremom i uređajima), pješačke staze te uređaji, predmeti i oprema na površinama groblja, sukladno posebnim propisima o grobljima. Komunalna djelatnost usluge ukopa podrazumijeva ukop unutar groblja u skladu s posebnim propisima.

 Komunalna djelatnost održavanja čistoće javnih površina podrazumijeva čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu Općine Dubrava.

Članak 6.

 Temeljem ugovora o koncesiji na području Općine Dubrava obavljaju se sljedeće komunalne djelatnosti:

1. obavljanje dimnjačarskih poslova.

Komunalna djelatnost obavljanja dimnjačarskih poslova podrazumijeva čišćenje i kontrolu dimnjaka, dimovoda i uređaja za loženje u građevinama.

Članak 7.

 Davatelj koncesije iz članka 6. ove Odluke je Općinsko vijeće Općine Dubrava.

Članak 8.

 Koncesija za obavljanje dimnjačarskih poslova daje se na vrijeme od 4 (četiri) godine. Postupak davanja koncesije provodit će se sukladno odredbama Zakona o koncesijama.

Članak 9.

 Komunalne djelatnosti koje se na području Općine Dubrava obavljaju temeljem ugovora o povjeravanju obavljanja komunalnih djelatnosti te način i postupci odabira osoba s kojima se sklapa Ugovor, propisane su posebnom Odlukom o obavljanju komunalnih djelatnosti temeljem ugovora o povjeravanju obavljanja komunalnih djelatnosti.

PRIJELAZNE I ZAVRŠNE ODREDBE

Članak 10.

 Danom stupanja na snagu ove Odluke prestaje važiti Odluka o komunalnim djelatnostima na području Općine Dubrava („Glasnik Zagrebačke županije“ broj: 5/19 i 6/22).

Članak 11.

 Ova Odluka stupa na snagu osmog dana od dana objave u Glasniku Zagrebačke županije.

KLASA:

URBROJ:

Dubrava, \_\_\_\_\_\_\_\_\_\_

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

Općinsko vijeće

PREDSJEDNIK: